Príloha č. 4 súťažných podkladov

|  |
| --- |
| **KRITÉRIUM NA VYHODNOTENIE PONÚK** |

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Komisia na vyhodnotenie ponúk prostredníctvom systému Josephine automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk, určeného v oznámení o vyhlásení verejného obstarávania a na základe pravidiel jeho uplatnenia určených v súťažných podkladoch.

Jediným kritérium na vyhodnotenie ponúk (ďalej len „kritérium“) je **Celková cena poistného v EUR za určené obdobie** **za predmet zákazky**.

Návrh na plnenie kritéria na vyhodnotenie ponúk - uchádzač vyplní elektronicky formulár uvedený v ponuke časť „Hodnotiace kritériá“ Uchádzač uvedie návrh na plnenie kritéria na vyhodnotenie ponúk v súlade s údajmi uvedenými v Prílohe č. 3 Vzor štruktúrovaného rozpočtu ceny.

Všetky ceny, ako aj návrh na plnenie kritéria na vyhodnotenie ponúk, uvedené v ponuke uchádzača musia byť zaokrúhlené na dve desatinné miesta.

Pravidlá pre uplatnenie kritéria:

Systém Josephine automatizovane označí ponuku s najnižšou navrhovanou celkovou cenou za prvú, ponuku s druhou najnižšou navrhovanou celkovou cenou za druhú, ponuku s treťou najnižšou navrhovanou celkovou cenou za tretiu, atď. Ponuku uchádzača, ktorého systém Josephine automatizovane vyhodnotil podľa predmetného kritéria a umiestnil sa na prvom mieste a splnil podmienky účasti a požiadavky na predmet zákazky, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakých celkových cien ponúknutých viacerými uchádzačmi v rámci vyhodnotenia ponúk rozhoduje o poradí ponúk cena poistného za lietadlo č.2 (s najvyšším počtom prevážaných osôb) .

Kritérium „Celková cena poistného v EUR za určené obdobie za predmet zákazky“ vyjadrená v EUR bez DPH bude automaticky vypočítaná súčtom všetkých súčinov jednotkových cien a množstiev uvedených v prílohe č.3 Vzor štruktúrovaného rozpočtu ceny.